《蕃归自浙之十日斯还赴处州之约入城自此遂将从处州入关迤逦往谒朱晦庵先生兴怀契阔乃成长句》
宋代·赵蕃

展卷才披别后诗，倡余和汝愧犹迟。书来唤去有前约，力挽莫留聊后期。

徵逐里闾平日事，飘零山水异时思。从师千里多君志，糊口四方怜我饥。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。